dh-unibe/image-text_koenigsfelden-charters-post-1500 huggingface dataset:
Wir, der schulth̄ und der rat und die burgˀ gemeinlich ze Brugg, ✳ tuͦnt kunt und vˀjehent
offenlich mit disem briefe ✳ umb die stoͤsse und missehellung, ✳ so die erwirdigen und geistlichē
frowē, die aͤptischin und der covent der klosterfrowē ze Kùngesfelt, Sant Claren ordens, in Costentzˀ
bystuͦm, ✳ und wir habend gehebt ✳ nun ze mal ✳ von eins lùtpriester wegen ze Brugg, daz
wir der stoͤsse nun zemal umb dise gegenwùrtige lihung allein ✳ sigent, kamē lieplich ùber ein
und vˀrichtet ✳ also, daz dise richtung umb dise gegenwirtige lihung ✳ den egen̄ frowē an iren
rechtungē und friheit, nun noch hie nach, ✳ und uns an unser rechtungē und friheitē, ouch nuͦ
noch hie nach, nùt schaden sol. ✳ dez zuͦ einē warē, vestē urkùnd haben wir unser stat ingesigel
offenlich gehenket an disen brieff, geben ze Brugg an dem nehestē samstage vor sancti Johans
tag ze sùngichten, ✳ anno dn̄i mill̄eio cccͦ septuagesimo septimo.
Königsf. 375
frid brief von Brugg
ein vˀtrag zwùschn̄ Brùgg
und Kùngsfeld₎ vō lichnūg
der pfarr ✳
K ✳
✳ C ✳ 3 ✳
Staatsarchiv
AARGAU